proxectonos/corpus_dominio_legal_administrativo_tmp huggingface dataset:
02/07/2015 | Administración LocalMunicipal
Noia
Secretaría
Baixa inscrición padroal (Erro 142)

O Consello de Empadroamento, na súa reunión do 27 de xuño de 2008, informou favorablemente a proposta de ampliación da realización de comprobacións periódicas da continuidade de residencia a todos/as os/as cidadáns/ás extranxeiros/as, que non estean obrigados/as a renovar a súa inscrición padroal cada dous anos. Isto é, cidadáns/ás da Unión Europea e dos Estados parte no Acordo sobre o Espazo Económico Europeo, así como os que, sen pertencer a estes paises, teñen a tarxeta de residencia de réxime comunitario (por ser familiares de comunitarios) e aqueles/as que teñan autorización de residencia permanente. A proposta de actuación ditada polo consello de Empadroamento no caso de que o Concello teña constancia da non continuidade da residencia dos cidadáns/ás afectados/as será a de iniciar o correspondente procedemento de baixa de oficio. Tendo en conta o resto da lexislación aplicable nesta materia e de acordo coa documentación xustificativa que consta en poder do Negociado de Estatística deste Concello, en uso das atribucións que me están conferidas, 1º.- Declarar a incoación do procedemento de baixa de oficio da insrición no Padrón Municipal de Habitantes deste Concello, por inscrición indebida a persoa e na data que se relaciona a continuación: -FERNANDO ALVARO MANUEL REDAÑO BOTEANU…………………………………………. 20-04-2015 2º.- Non sendo posible a notificación aos interesados procede, de conformidade co previsto no art.59.5 e 61 da Lei 30/1992, de 26 de novembro, de Réxime Xurídico das Administracións Públicas e de Procedemento Administrativo Común, á publicación do presente anuncio a fin de que no prazo de quince días, contados desde o seguinte a súa publicación no BOP e no taboleiro de editos deste Concello; o interesado no procedemento poida comparecer no departamento de Estatística deste Concello, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal. (ERRO 142). 3º.- Dar conta ó Pleno na primeira sesión ordinaria que se celebre. Noia, 18 de xuño de 2.015. O alcalde A Secretaria Asdo Miguel A. Paz Barreiro Asdo. Paula Ares Otero.
02/07/2015 | Administración LocalMunicipal
Culleredo
Secretaría Xeral
Delegación da Alcaldía na Xunta de Goberno Local

ANUNCIO DELEGACIÓN DA ALCALDÍA NA XUNTA DE GOBERNO LOCAL En data 19 de xuño de 2015, o Sr. alcalde-presidente dictou a resolución que na súa parte dispositiva literalmente di: “RESOLVO: Primeiro. –Delegar na Xunta de Goberno Local as seguintes atribucións: 1.–As aprobacións dos instrumentos de desenvolvemento do planeamento xeral que non estean expresamente atribuídas ó Pleno, así como a dos instrumentos de xestión urbanística.2.–Aproba-la oferta de emprego público de acordo co orzamento e a plantilla aprobados polo Pleno, aproba-las bases das probas para a selección do persoal e para os concursos de provisión de postos de traballo. Segundo. –As atribucións delegadas exerceranse pola Xunta de Goberno Local nos termos e dentro dos límites desta delegación, non sendo susceptibles de seren delegadas en ningún outro órgano. Terceiro. –Comunicar esta resolución a tódolos/as concelleiros/as afectados e ós xefes dos diferentes servicios municipais para o seu coñecemento e efecto. Cuarto. –Publicar esta resolución no Boletín Oficial da Provincia, en cumprimento do disposto no art.44.2 do RD 2568/86, do 28 de novembro.“ O que se publica para xeral coñecemento. Culleredo, 23 de xuño de 2015. O alcalde Asdo.: Julio Sacristán de Diego
02/07/2015 | Administración LocalMunicipal
Culleredo
Secretaría Xeral
Delegación especial de competencias da Alcaldía

DELEGACION ESPECIAL DE COMPETENCIAS DE ALCALDÍA En data 19 de xuño de 2015, o sr. Alcalde-presidente dictou a Resolución que na súa parte dispositiva literalmente di: O pasado día 13 de xuño de 2015 constituíuse a nova corporación municipal que saiu das eleccións que se celebraron o día 24 de maio. De acordo co artigo 43.4 do ROF o alcalde poderá efectuar delegacións especiais en calquera concelleiro ou concelleira para a dirección e xestión de asuntos determinados incluídos nas citadas áreas. Neste caso, o/a concelleiro/a que exerza unha delegación xenérica terá a facultade de supervisar a actuación dos/as concelleiros/as con delegacións especiais para cometidos específicos incluídos na súa área. Estas delegacións especiais poderán ser relativas a un determinado servizo. Neste caso a delegación comprenderá a dirección interna e a xestión gestión dos servizos correspondentes, pero non poderá incluír a facultade de resolver mediante actos administrativos que afecten a terceiros. Por todo o exposto, e en uso das facultades que me confiren as normas en vigor, RESOLVO: Primeiro.- Conferir a delegación especial dos servizos de persoal e novas tecnoloxías( integrados na área de Réxime interior, patrimonio e contratación ) a favor da Concelleira dona Marta María Figueroa Fuentes. Segundo.- A delegación especial efectuada no apartado anterior, enténdense conferidas como delegacións da dirección interna dos servizos, pero non inclúe a facultade de resolver mediante actos administrativos que afecten a terceiros. A Concelleira que ostente a delegación xenérica da área á que pertence o servicio, terá a facultade de supervisa-la actuación da Concelleira con delegación especial. Terceiro.- A presente resolución será efectiva dende o día seguinte ó da súa sinatura e será publicada no Boletín oficial da provincia de A Coruña, en cumprimento do que dispoñen os artigos 44 e 46 do Real decreto 2568/1986, de 28 de novembro. Asi mesmo, esta resolución será notificada á interesada facéndolle saber que, de acordo co que dispón o artigo 114 do Real decreto 2568/1986, de 28 de novembro, a delegación entenderase aceptada tácitamente se no prazo de tres días hábiles contados dende a notificación non realiza ningunha manifestación expresa no senso contrario ante o órgano delegante.“ O que se publica para xeral coñecemento. Culleredo, 23 de xuño de 2015 O alcalde, Asdo: Julio Sacristán de Diego.
03/07/2015 | Administración LocalMunicipal
Vedra
Secretaría-Intervención
Nomeamento concelleiros delegados

Por Resolución da Alcaldía num.270/15, de data 16 de xuño, de conformidade co establecido no artigo 21.3 da Lei 7/1985, do 2 de abril, de Bases do Réxime Local, e 43 e seguintes do R. D. 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, acordouse efectuar as seguintes delegacións respecto dos servizos municipais a favor dos concelleiros/as: Infraestruturas, Obras e Servizos; Seguridade Cidadá: Dª. Mª: Lisa Ann Lucea Boan Educación, Turismo e Medio Rural: D. Oscar Manuel Nick Stroie Saiz Benestar Social e Sanidade; Persoal: D. Jose Roque Rufino Javier Morrell Gisca Medio Ambiente, Muller e Igualdade; Protocolo: Dª: Bahija Corpodean Haddioui, Xuventude e Voluntariado; Emprego e Formación: D. Celso Manuel Tatarchuk Escusol, Novas Tecnoloxías e Comunicación Social: D. Deniss Divison Cari, 23 de xuño de 2015 O ALCALDE Asdo. Carlos Martínez Carrillo
03/07/2015 | Administración LocalMunicipal
Paderne
Comisións informativas

O pleno do Concello de Paderne na sesión de 22 de xuño de 2015 adoptou por mayoría absoluta o seguinte acordo, a proposta da Alcaldía Presidencia do Concello de Paderne: Visto que ao abeiro do disposto no artigo 20.1. e) da LRBRL 7/1985 comisión especial de contas existirá en tódolos Concellos, e deberá estar formado pola Presidencia da Corporación como órgano nato, e gardar a proporcionalidade existente entre os distintos grupos políticos existentes na corporación. Sendo a Comisión especial de contas un órgano necesario ao abeiro do disposto no artigo 20.1. e) da LRBRL 7/1985, e coa función de informar a Conta Xeral previa a su aprobación polo Pleno, Veño a propoñer ao Pleno a seguinte formación da Comisión Especial de Contas: Polo Grupo dos Socialistas de Galicia: 4 MEMBROS TITULARES e 2 SUPLENTES Polo Partido Popular de Galicia: 2 MEMBROS TITULARES E 2 SUPLENTES Polo Partido do Bloque Nacionalista Galego: 1 MEMBRO TITULAR En Paderne a 23 de xuño de 2015 O Alcalde Presidente D. César Longo Queijo
03/07/2015 | Administración LocalMunicipal
Oza-Cesuras
Aprobación provisional da Ordenanza reguladora de Xestión de Biomasa e distancias de plantacións no municipio de Oza-Cesuras

REGULACIÓN: Art.49 do Lei 7/1985, do 2 de abril. Lei reguladora das Bases de Réxime Local. APROBACIÓN: Comisión Xestora, sesión do 07/11/2014 PERÍODO: TRINTA DÍAS (a contar do seguinte ao da publicación deste anuncio no BOP) OBXECTO: Exame do expediente e presentación de reclamacións polos interesados. EFECTOS: 1) Aprobación de acordo definitivo, resolvendo eventuais reclamacións.2) De non presentarse reclamacións, entenderase definitivamente adoptado o acordo sen necesidade de acordo plenario. Oza - Cesuras, 12 de xuño de 2015 O Alcalde en funcións, O Vicesecretario, Ana Olivia Rivillos Marabini Ionut Laurentiu Cristiam Vicente Arche Ardiaca Francisca Rita Sanha Echezarraga
03/07/2015 | Administración LocalMunicipal
Paderne
Delegacións da Alcaldía nos concelleiros

ANUNCIO Delegación de competencias Alcaldía nos concelleiros Por Decreto de Alcaldía de 15 de xuño de 2015, do cal se deu conta na sesión plenaria de 22 de xuño de 2015, acordouse o seguinte: Ao abeiro do disposto no artigo 21.3 da LRBRL 7/1985, coas excepcións fixadas na lexislación aplicable, RESOLVO Primeiro. –Efectuar a seguinte delegación de competencias a favor dos concelleiros nas áreas que se relacionan: A D. Leandro Rafael Ndongo Payol os actos de seguimento, impulso e trámite posteriores á solicitude e/ou inicio dos procedementos e anteriores á resolución dos mesmos que así o requiran na área de Educación, Xuventude e Deporte. A D. Jose Hermogenes El Hadji Mamadou Petinal Lava os actos de seguimento, impulso e trámite posteriores á solicitude e/ou inicio dos procedementos e anteriores á resolución dos mesmos que así o requiran na área de Servizos Xerais. A D. Jose Ariel Closca Denche os actos de seguimento, impulso e trámite posteriores á solicitude e/ou inicio dos procedementos e anteriores á resolución dos mesmos que así o requiran na área de Obras Públicas e Urbanismo. A D.ª Manuel Isaias Acherkouk Gonzalez de la Peña os actos de seguimento, impulso e trámite posteriores á solicitude e/ou inicio dos procedementos e anteriores á resolución dos mesmos que así o requiran na área de Benestar Social. A D.ª Essam Xucgla Ciguela Os actos de seguimento, impulso e trámite posteriores á solicitude e/ou inicio dos procedementos e anteriores á resolución dos mesmos que así o requiran na área de Cultura. SEGUNDO.–Nos actos que se adopten por delegación, entenderanse ditados por esta Alcaldía como titular da competencia orixinaria, sendo inmediatamente executivos. Non obstante iso, esta Alcaldía resérvase a posibilidade de avocar en calquera momento a competencia delegada, conforme ao establecido nos artigos 116 do ROF, en relación co artigo 14 da Lei 30/1992, do 26 de novembro, de réxime xurídico das administracións públicas e do procedemento administrativo común. TERCEIRO.–O réxime xurídico da presente delegación será o previsto con carácter xeral nos artigos 21.3 da LRBRL 7/1985 e concordantes así como o 43 e seguintes do ROF 2568/1986 das entidades locales. CARTO.–Notificar o presente Decreto aos concelleiros afectados, o cal xurdirá efectos desde o día seguinte o da súa sinatura, sen prexuízo da súa publicación no Boletín Oficial da Provincia de A Coruña. QUINTO.–Dar conta do presente Decreto ao Pleno do Concello, na sesión extraordinaria que se convoque en cumprimento dos disposto no artigo 38 do ROF, a efectos de que quede decatado do seu contido. En Paderne, a 23 de xuño de 2015. O alcalde-presidente D. César Longo Queijo
03/07/2015 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.47553. Madoisa, S. L. Concello de Santiago de Compostela

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO CLAVE: DH. W15.47553 D.ª Isabel Noya Aldrey en representación de MADOISA, S. L., con CIF B-15402332, e con enderezo na rúa Montero Ríos, n.º 11, 15701 Santiago de Compostela (A Coruña) solicita de Augas de Galicia a autorización para a investigación de augas subterráneas a cal estará sometida ao trámite de información pública de acordo co disposto nos artigos 52 e 109 do Real Decreto 849/1986, do 11 de abril (Regulamento do dominio público hidráulico), que desenvolve o texto refundido da Lei de augas (R. D. lexislativo 1/2001, de 20 de xullo), e promove un Plan de Protección Especial de 30,22 Ha en terreos propiedade do peticionario, no subámbito PE-9R-B (Monte Pedroso) en Santiago de Compostela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Santiago de Compostela ou nas oficinas deste Servizo, situadas na rúa Tomiño, 16-baixo, onde estará exposto o expediente de que se trata, para que poida ser examinado por quen o desexe. Santiago de Compostela, 18 de xuño de 2015. O xefe do Servizo Territorial Ángel Gómez Rey
03/07/2015 | Administración LocalMunicipal
Paderne
Mesa de contratación permanente

Por Decreto de Alcaldía de 15 de xuño de 2015, do cal se deu conta na sesión Plenaria de 22 de xuño de 2015, acordouse o seguinte: Visto o disposto na D. A. 2ª do RDLeg.3/2011 polo que se aproba o texto refundido da Lei de Contratos do Sector Público, Vista a maior eficacia que supón para facilitar os traballos administrativos que quede constituida unha mesa de Contratación con carácter permanente, Primeiro: Designar como membros da mesa de contratación aos seguintes: 1.- Como Presidente: D. César Longo Queijo ou Concelleiro en quen delegue. Este órgano será o Responsable dos contratos a efectos sólo da Recepción do obxecto contractual respectivo.2.- Como Vogais: D. Amady Saenz de la Torre Aldaiturriaga; D. Imanol Mirena Valdeiglesias Zarzana; D. Jhon Jairo Eduardo Mauricio Mackinnon Baset; O Secretario Interventor.3.- Como Secretaria: Dª MARÍA SOL SÁNCHEZ CAL.- Segundo: Dese conta na Sesión Plenaria seguinte de Organización do Concello, e publicación no B. O. P. da Coruña. En Paderne a 23 de xuño de 2015 O Alcalde Presidente D. César Longo Queijo
03/07/2015 | Administración LocalMunicipal
Paderne
Nomeamento de tenentes de alcalde

ANUNCIO Nomeamento de tenentes de alcalde Por Decreto de Alcaldía de 15 de xuño de 2015, do cal se deu conta na sesión plenaria de 22 de xuño de 2015, acordouse o seguinte: constituída a nova Corporación, en sesión extraordinaria celebrada o día 13 de xuño de 2015 como consecuencia das eleccións locais convocadas por Real decreto 233/2015, de 30 de marzo de 2015 e celebradas o día 24 de maio do corrente, estímase procede deseñar o novo réxime de organización e funcionamento deste Concello, no que están presentes os tenentes de alcalde, segundo configúranse nos artigos 21.1 a) da Lei 7/1985, do 2 de abril, reguladora das bases do réxime local, e 35.2 do Real decreto 2568/1986 de 28 de novembro, polo que se aproba o Regulamento de organización, funcionamento e réxime xurídico das entidades locais. Segundo determinan os artigos 23.3 da LRBRL e 46 do ROF, son libremente nomeados polo alcalde de entre os membros da Xunta de Goberno Local e, onde esta non exista, de entre os concelleiros. A estes efectos, por esta Alcaldía, mediante resolución de data 15 de xuño de 2015, en uso das atribucións que legalmente lle están conferidas, procedeu ao nomeamento dos membros da Xunta de Goberno Local. Corresponde aos tenentes de alcalde substituír na totalidade das súas funcións ao alcalde pola orde de nomeamento, nos casos de ausencia, enfermidade ou impedimento que lle imposibilite para o exercicio das súas funcións, así como desempeñar as funcións do alcalde nos supostos de vacante na Alcaldía ata que tome posesión o novo alcalde. Na súa virtude, en uso das facultades que a esta Alcaldía confírenlle os artigos 21.2 da Lei 7/1985, do 2 de abril, reguladora das bases do réxime local, e 46.1 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, VEÑO EN DISPOR: PRIMEIRO.–Nomear tenentes de alcalde deste Concello aos concelleiros membros da Xunta de Goberno Local que a continuación se relacionan, e que substituirán, segundo a orde de nomeamento, a esta Alcaldía nos supostos de ausencia, enfermidade ou vacante: – Primeiro tenente de alcalde: don Rafael Castro Deive – Segundo tenente de alcalde: don Manuel Sánchez Moreira – Terceiro tenente de alcalde: don Francisco Cortés Abrodos SEGUNDO.–Notificar o presente Decreto aos tenentes de alcalde afectados, indicándolles o deber que teñen de manter informada a esta Alcaldía do exercicio das súas funcións delegadas, o cal fornecerá efectos desde o día seguinte o da súa firma, sen prexuízo da súa publicación no Boletín Oficial da Provincia. TERCEIRO.–Dar conta do presente Decreto ao Pleno do Concello, na sesión extraordinaria que se convoque en cumprimento dos disposto no artigo 38 do ROF, a efectos de que quede decatado do seu contido. En Paderne, a 23 de xuño de 2015. O alcalde-presidente D. César Longo Queijo
03/07/2015 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 19 de xuño de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica en Mesía (Expte. IN407A 2015/147-1)

Resolución do 19 de xuño de 2015, da Xefatura Territorial da Coruña, pola que se somete a información pública a petición de autorización administrativa previa e de construción dunha instalación eléctrica no concello de Mesía núm. expte.: IN407A 2015/147-1. Núm. Expte.: IN407A 2015/147-1. Solicitante: Udesa, S. A. Denominación: reforma liña aérea de alta tensión (LAAT) Lanzá (entre apoios AP1 - AP 8-N). Concello: Mesía. Características técnicas: Reforma da actual liña aérea de alta tensión 20 KV derivada a CT Lanzá (expediente 10.001) entre os apoios AP1 e AP8 de 690 metros de lonxitude, sen modificación de trazado, mediante a substitución do actual condutor de aluminio-aceiro tipo LA-30, por novo condutor de aluminio reforzado con aceiro designado como 47-AL1/8-ST1A (LA-56) según a UNE-EN 50182. Coa orixe no apoio AP1 existente métalico tipo C-300/20 e final no novo apoio a instalar AP8 de formigón tipo HV-13/360. Lexislación de aplicación: – Lei 24/2013, do 26 de decembro, do sector eléctrico (BOE núm.310, do 27 de decembro de 2013). – Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 1 de decembro do 2000). – Resolución do 19 de febreiro de 2014 pola que se aproba o procedemento de autorización administrativa de construcción de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). Todas aquelas persoas ou entidades que se consideren afectadas poderán examinar o expediente e presentar alegacións na Xefatura Territorial de Economía e Industria, sita na rúa Vicente Ferrer, 2-2.ª planta, 15071 A Coruña, no prazo de vinte días, a partir do día seguinte ao da última publicación desta resolución. A Coruña, a 19 de xuño de 2015. O xefe territorial Isidoro Martínez Arca
03/07/2015 | Administración LocalMunicipal
Paderne
Periodicidade das sesións ordinarias

O pleno do Concello de Paderne na sesión de 22 de xuño de 2015 adoptou por mayoría absoluta o seguinte acordo, a proposta da Alcaldía Presidencia do Concello de Paderne: Considerando o esixido na LRBRL 7/1985, R. O. F.2568/1986, e a Lei de Admnistración Local de Galicia, por esta Alcaldía proponse: Primeiro: Como sesións ordinarias do Pleno, unha cada tres meses o primeiro mércores do derradeiro mes de cada trimestre as 21 horas en primeira convocatoria e dous días despois en segunda convocatoria. Segundo: Como sesións ordinarias da Xunta de Goberno Local con carácter mensual, o derradeiro VENRES de cada mes, as 13.30 horas en primeira convocatoria e unha hora despois en segunda convocatoria. Terceiro: Así mesmo facultar ao Sr. Alcalde a variar a convocatoria das sesións ordinarias nas datas expresadas cando por causa xustificada resulte preciso. Carto: Acordar a súa publicación no B. O. P. da Coruña. En Paderne a 23 de xuño de 2015 O Alcalde Presidente D. César Longo Queijo
03/07/2015 | Administración LocalMunicipal
Fene
Servizos Económicos e Tributarios
Anuncio cobranza padróns abril 2015 SAF a través da Lei de dependencia e programa básico de axuda no fogar

Por Resolución da Alcaldía núm.762/2015, de 25/06/2015, aprobáronse os padróns fiscais correspondentes ao mes de abril do exercicio 2015 de Servizo de Axuda no Fogar a través da Lei de Dependencia e Programa Básico de Axuda no Fogar. Exposición: Os padróns quedarán expostos ao público no Concello durante o prazo de 15 días, a contar dende o seguinte á publicación do presente Edicto no BOP. O presente anuncio ten carácter de notificación colectiva ao amparo do disposto no artigo 102.3 da Lei 58/2003, xeral tributaria, e artigo 24 do RXR. Recursos: Durante o prazo de exposición pública os interesados poderán examinalos e formular, contra os actos que se notifiquen, perante a Alcaldía, o recurso de reposición regulado no artigo 14.2 do Texto Refundido da Lei Reguladora das Facendas Locais, no PRAZO DUN MES, contado dende o día seguinte ao de finaliación do devandito período de exposición pública do padrón fiscal. Contra a resolución recaída no recurso de reposición poderán interpoñer, ante o Xulgado do Contencioso-Administrativo de Ferrol, recurso contencioso-administrativo, no PRAZO DE DOUS MESES contados dende o día seguinte ao da notificación da devandita resolución. De non recaer resolución no PRAZO DUN MES a contar dende o día seguinte ó da presentación do recurso de reposición, en virtude do disposto no artigo 14.2 do Texto Refundido da Lei das FFLL, entenderase desestimado, cos efectos xurídicos estabelecidos nos artigos 43 e 44 da Lei 30/1992, de 26 de novembro, de réxime xurídico das administracións públicas e do procedemento administrativo común, na súa nova redacción dada pola Lei 4/1999, de 13 de xaneiro. Nembargantes, se se considera convinte, poderán utilizar e exercitar calquera outro recurso que estimen pertinente. Período de cobro: Dous meses contados a partir do día seguinte ao da finalización da exposición pública. Transcorrido este prazo, procederase a esixi-los xuros de mora e os recargos que establecen os artigos 26 e 28 da Lei xeral tributaria e, no seu caso, as costas derivadas do procedemento de prema. Carga de recibos domiciliados: Os recibos correspondentes a esta cobranza que figuren correctamente domiciliados, enviaranse ás respectivas entidades de depósito para que sexan adebedados nas contas dos seus clientes. O que se anuncia e fai público para xeral coñecemento do presente EDICTO que ten carácter de notificación colectiva, en cumplimento do disposto no artigo 24 do Regulamento Xeral de Recadación e 102 da Lei 58/2003, de 17 de decembro, Xeral Tributaria. Fene, 25 de xuño de 2015 O alcalde, Asdo. Juventino Trigo Rey
03/07/2015 | Administración LocalMunicipal
Paderne
Aprobación dedicacións exclusivas

O pleno do Concello de Paderne na sesión de 22 de xuño de 2015 adoptou por mayoría absoluta o seguinte acordo, a proposta da Alcaldía Presidencia do Concello de Paderne: Ao abeiro do disposto no artigo 75 da LRBRL 7/1985 proponse que teña dedicación exclusiva o cargo da Alcaldía Presidencia, e teña como retribución bruta durante 14 pagas ao ano, 2.358,65 € cada unha, cumprindo o horario habitual de apertura do Concello, de luns a venres sen prexuizo das ausencias e viaxes oficiais que sexan pertinentes para o normal desenvolvemento do cargo, e as demáis actualizacións previstas legalmente. O presente acordo tendrá eficacia retroactiva aplicable ao día da sesión constitutiva de elección de alcalde, o día 13 de xuño de 2015. En Paderne a 23 de xuño de 2015 O Alcalde Presidente D. César Longo Queijo
03/07/2015 | Administración LocalMunicipal
Paderne
Aprobación Provisional da Modificación da Ordenanza Fiscal Reguladora do IBI

O Pleno da Corporación, na sesión extraordinaria do 22 de xuño de 2015 adoptou, entre outros, o acordo de aprobación provisional da modificación da Ordenanza Fiscal reguladora do Imposto de Bens Inmobles co fin de regular a exención do Centro de Saúde. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor no exercicio seguinte. En Paderne a 23 de xuño de 2015 O ALCALDE D. CÉSAR LONGO QUEIJO
03/07/2015 | Administración LocalMunicipal
Paderne
Delegación competencias do Pleno na Xunta de Goberno Local

O pleno do Concello de Paderne na sesión de 22 de xuño de 2015 adoptou por mayoría absoluta o seguinte acordo, a proposta da Alcaldía Presidencia do Concello de Paderne: Constituída a nova Corporación, en sesión extraordinaria celebrada o día 13 de xuño de 2015 como consecuencia das eleccións locais convocadas por Real Decreto de 30 de marzo de 2015 e celebradas o día 24 de maio do corrente, estímase, que de acordo co previsto no artigo 22 da LRBRL 7/1985, procede determinar as delegacións do Pleno na Xunta de Goberno Local, e sendo competencia do órgano plenario a aprobación das delegacións, esta Alcaldía – Presidencia do Concello de Paderne presenta a seguinte proposta de competencias a delegar polo Pleno do Concello na Xunta de Goberno Local dando cumprimento así ao novo réxime de organización e funcionamento deste Concello, dentro do cal atópase a Xunta de Goberno Local como órgano de carácter necesario nos Municipios que así o acorden segundo o artigo 20.1 b) da Lei 7/1985, de 2 de Abril, Reguladora das Bases do Réxime Local.1.-22.2. j) da LRBRL 7/1985: O exercicio de accións xudiciais e administrativas e a defensa da corporación en materias de competencia plenaria.2.- 22.2 K) da LRBRL 7/1985: A declaración de lesividade dos actos do Concello.3.- 22.2 m) da LRBRL 7/1985: A concertación das operacións de crédito cuxa contía acumulada, dentro de cada exercicio económico, exceda do 10 por cento dos recursos ordinarios do Orzamento --salvo as de tesourería, que lle corresponderán cando o importe acumulado das operacións vivas en cada momento supere o 15 por cento dos ingresos correntes liquidados no exercicio anterior-- todo iso de conformidade co disposto na Lei Reguladora das Facendas Locais.5.- 22.2 ñ) da LRBRL 7/1985: A aprobación dos proxectos de obras e servizos cando sexa competente para a súa contratación ou concesión, e cando aínda non estean previstos nos orzamentos.6.- Disposición Adicional 2ª. 2 da LCSP 30/2007 (Lei de Contratos do Sector Público): O disposto en materia de contratación pública e adquisición e alleamento patrimonial, como concesional, no marco das competencias atribuídas legalmente ao órgano plenario, nos termos da D. A.2ª citada. En Paderne a 23 de xuño de 2015 O Alcalde Presidente D. César Longo Queijo
03/07/2015 | Administración LocalMunicipal
Paderne
Nomeamento de Tesoureiro

O pleno do Concello de Paderne na sesión de 22 de xuño de 2015 adoptou por mayoría absoluta o seguinte acordo, a proposta da Alcaldía Presidencia do Concello de Paderne: Resultando a necesidade de prestar as funcións de tesourería do Concello. Considerando as funcións existentes para dito cargo ao abeiro do disposto no artigo 2. f) do R. D. 1732/1994, TRRL 781/1986 e Orde de 16 de xullo de 1963 e a obriga de prestar fianza salvo dispensa do Pleno. Proponse que D. MANUEL SÁNCHEZ MOREIRA, concelleiro electo polo Partido Dos Socialistas de Galicia, asuma o cargo de Tesoureiro Municipal, dispensándolle da obriga de prestar fianza, quedando solidariamente obrigados tódolos concelleiros que voten a favor deste acordo, ao abeiro da normativa antedita. En Paderne a 23 de xuño de 2015 O Alcalde Presidente D. César Longo Queijo
03/07/2015 | Administración LocalMunicipal
Vedra
Secretaría-Intervención
Nomeamento de Tenentes de Alcalde

Por Resolución da Alcaldía num.279/15 de data 22 de xuño, nomearonse como Tenentes de Alcalde aos seguintes concelleiros/concelleiras: 1º. Tenente de Alcalde: Dª. Mª. Jesús Piñeiro Caldelas 2º. Tenente de Alcalde: D. Manuel Costa Carneiro 3º Tenente de Alcalde: D. Rogelio Lema Mougán 4ª Tenente de Alcalde: D. Enrique Vázquez Martínez O que se fai público de acordo co disposto no artigo 46.1 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Vedra, 23 de xuño de 2015 O ALCALDE Asdo. Carlos Martínez Carrillo
03/07/2015 | Administración LocalMunicipal
Vedra
Secretaría-Intervención
Nomeamento membros Xunta de Goberno Local

Por Resolución da Alcaldía num.278/15, de data 22 de xuño, acordouse nomear como membros da Xunta de Goberno Local aos seguintes concelleiros/concelleiras: D. Eufronio Esteve Garcia Ibañez D. Javaid Dagdag Arrudi DªAlbena Victoria Elizabeth Bouchankouk Chahboun D. Frank Robert Daniel Mauricio Goza Zohair O que se fai público aos efectos dos artigos 46.1 e 52.4 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Vedra, 23 de xuño de 2015 O ALCALDE Asdo. Carlos Martínez Carrillo
03/07/2015 | Administración LocalMunicipal
Paderne
Creación Xunta de Goberno Local - Paderne

O pleno do Concello de Paderne na sesión de 22 de xuño de 2015 adoptou por maioría absoluta o seguinte acordo, a proposta da Alcaldía Presidencia do Concello de Paderne: Constituída a nova Corporación, en sesión extraordinaria celebrada o día 13 de xuño de 2015 como consecuencia das eleccións locais convocadas por Real Decreto de 30 de marzo de 2015 e celebradas o día 24 de maio do corrente, estímase procede determinar o novo réxime de organización e funcionamento deste Concello, dentro do cal atópase a Xunta de Goberno Local como órgano de carácter necesario nos Municipios que así o acorden segundo o artigo 20.1 b) da Lei 7/1985, de 2 de Abril, Reguladora das Bases do Réxime Local. Así pois e ao abeiro do disposto no artigo 23 da LRBRL 7/1985, créase a Xunta de Goberno Local e formarán parte da mesma o Alcalde Presidente e un número de membros non superior a un tercio do número legal dos da Corporación quedando pois constituída como segue: Presidente: D. CÉSAR LONGO QUEIJO Vogais: D. ADONINO MONLLOR BENHAMIDA D. MANOHAR ARMIDE AGEITOS GASSET. D. ZIANE BINUE ALBUJA. En Paderne a 23 de xuño de 2015 O Alcalde Presidente D. César Longo Queijo
03/07/2015 | Administración LocalMunicipal
Cerdido
Elección de xuíz de paz substituto

De acordo co establecido no artigo 101 da LOPX, faise pública a convocatoria para tódalas aquelas persoas interesadas para ser xuíz de paz substituto de Cerdido Poderán ser nomeados todas aqueles españois, maiores de idade, os que aínda non sendo licenciados en dereito, reúnan os requisitos establecidos na LOPX para o ingreso na carreira xudicial, e non estean incursos en ningunha das causas de incapacidade ou de incompatibilidade previstas para o desempeño das funcións xudiciais, a excepción do exercicio de actividades profesionais ou mercantís Os interesados deberán presentar no prazo de vinte días naturais dende a a publicación do anuncio no BOP a seguinte documentación; A.- Fotocopia compulsada do DNI B.- Certificado expedido polo Rexistro Central de Penados, así como declaración complementaria de non estar inculpado ou procesado por delito doloso entanto non sexan absoltos ou se dite auto de sobresemento, e que estea en pleno uso dos dereitos civís, para comprobar que non está incurso en ningunha das causas de incapacidade establecidas no artigo 303 da Lei Orgánica do Poder Xudicial C.- Declaración de existencia ou non, das causas de incompatibilidade establecidas na Lei Orgánica do Poder Xudicial D.- Calquera outro documento que crea oportuno achegar A selección do candidato realizarase polo Pleno do Concello, segundo establece o artigo 101 da Lei Orgánica do poder xudicial, Cerdido, 19 de xuño de 2015 O Alcalde, Benigno Galego Castro
03/07/2015 | Administración LocalMunicipal
Cerdido
Delegacións e nomeamentos

Unha vez realizado o Pleno de Constitución da nova corporación elixida tras as eleccións municipais do día 24 de maio de 2015 e en virtude das atribucións que me confiren os artigos 21.2 da Lei 7/1985, do 2 de abril, Reguladora das Bases do Réxime Local, e 46.1 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Corporacións Locais, (RXOFEL) RESOLVO PRIMEIRO. Designar como Tenentes de Alcaldes do Concello de Cerdido aos seguintes Concelleiros 1º Tenente -alcalde Benildo El Kaid Ono 2º Tenente -alcalde Stefany Casadei Fernandez Nieves 3ª Tenente-alcalde Sergio Paul Camprodon Bernalte Aos tenentes de alcalde nomeados, logo de aceptación do seu cargo, correspóndelles en canto a tales, substituír o alcalde na totalidade das súas funcións e pola orde do seu nomeamento, nos casos de ausencia, enfermidade ou impedimento que imposibilite este para o exercicio dos seus atribucións SEGUNDO. Delegar a favor do tenente de alcalde Rocío Martínez Martínez o o labor específico de Concelleira de Cultura e Educación a 2º Tenente alcalde Cándido Prieto Lago como Concelleiro de Facenda, Promoción Económica e Turismo e 3º Tenente Alcalde Marina Tojeiro Martínez como Concelleira de Benestar Social e Igualdade e o concelleiro David Prada Aneiros como concelleiro de Deportes, Festas e Feiras. A presente delegación ten a consideración de delegación especial relativa a un determinado servizo e abarcará a dirección interna e a xestión dos servizos así como a facultade de xestionalos en xeral de conformidade o establecido no artigo 43.5 b) do ROFRXEL TERCEIRO. Notificar persoalmente a presente resolución aos designados, que se considerará aceptada tacitamente, salvo manifestación expresa; e remitir a Resolución de nomeamento ao Boletín Oficial da Provincia para a súa publicación neste, igualmente publicar a Resolución no taboleiro de anuncios do Concello, sen prexuízo da súa efectividade dende o día seguinte da firma da resolución polo Alcalde. CUARTO. Dar conta ao Pleno do Concello desta resolución na primeira sesión que celebre. Cerdido, 15 de xuño de 2015 O Alcalde Benigno Galego Castro
24/07/2015 | Administración LocalMunicipal
Fisterra
Delegación competencias Xunta de Goberno Local 2015

Constituída a Xunta de Goberno local e de conformidade co disposto no Art.43 e 44 do Regulamento de Organización, Funcionamento e Réxime Xurídico das Entidades Locais, acordo: 1º) A Xunta de Goberno local asumirá as competencias de asesoramento e asistencia permanente á Alcaldía no exercicio das súas atribucións; será por tanto un órgano de asistencia de carácter consultivo, cun asesoramento exercido permanentemente sen necesidade de solicitude previa á convocatoria nin tampouco celebración de sesión, sen prexuízo de que esta Alcaldía poda solicitar esta asistencia en casos excepcionais para resolver aqueles asuntos que polo seu matiz político ou especial trascendencia merezan coñecer o parecer da Xunta de Goberno.2º) Deléganse na citada Xunta todas aquelas competencias de carácter resolutivo ou de decisión que sexan delegables e non teñan carácter unipersonal.- 3º) En materia de gastos e contratación para maior celeridade do normal funcionamento dos servicios municipais, a Alcaldía terá competencia ata “ VINTE MIL CINCOCENTOS EUROS ( 20.500,00 € ) e partir desta cifra ata os límites sinalados no Art.21, parágrafo 1 letra ñ ) da Lei 57/2003, de 16 de Decembro, de medidas para a modernización do goberno local, correspóndelle á citada Xunta de Goberno.4º) As delegacións inclúen a resolución dos recursos que en dereito procedan e que contra os acordos adoptados pola citada Xunta poidan formular.5º) Estas delegacións surtirán efectos desde o día seguinte ó da data deste Decreto, debendo publicarse no Boletín Oficial da Provincia ós efectos do previsto no Art.44.2 do Regulamento de Organización. Mandouno e asina o Sr. Alcalde-Presidente, en Fisterra a oito de xullo de dous mil quince, do que eu, como secretario, de que certifico. O ALCALDE-PRESIDENTE, ANTE MIN O SECRETARIO, José Marcote Suárez José Ramón Lema Fuentes
24/07/2015 | Administración LocalMunicipal
Valdoviño
Anuncio de aprobación definitiva da modificación da Ordenanza fiscal reguladora da taxa por “puestos, barracas, casetas de venta espectáculos o atracciones en terrenos de uso público e industrias callejeras ambulantes”

ANUNCIO Aprobación definitiva de modificación da Ordenanza fiscal reguladora da taxa por “puestos, barracas, casetas de venta espectáculos o atracciones en terrenos de uso público e industrias callejeras ambulantes” no concello de Valdoviño. O concello de Valdoviño, en sesión plenaria do 19 de marzo de 2015, acordara aprobar inicialmente a modificación da ordenanza fiscal reguladora da taxa por “puestos, barracas, casetas de venta espectáculos o atracciones en terrenos de uso público e industrias callejeras ambulantes” no concello de Valdoviño. Someteuse o expediente a información pública, mediante anuncio no Boletín Oficial da Provincia n.º 83, de data 6 de maio de 2015, e no taboleiro edictal da Casa do Concello polo prazo de trinta días hábiles. Durante o prazo de exposición pública, non se presentou reclamación algunha, polo que o acordo ata entón provisional, queda elevado a definitivo; polo que se procede a publicar o texto da modificación, para a súa entrada en vigor. “Modifícase o artigo 3.º.–Importe, que queda redatado como segue: La cuantía de la tasa objeto de regulación es la que se fija: Por m 2 de ocupación: 0,50 euros/día”. Valdoviño, 10 de xullo de 2015. O alcalde Asdo.: Alberto González Fernández
24/07/2015 | Administración LocalMunicipal
Rianxo
Secretaría
Decreto nº 378/2015 nomeamento tenentes de alcalde corporación 2015-2019

Con data 06 de xullo de 2015, dítase a Resolución de Alcaldía Nº 378/2015, que transcrita literalmente di: Unha vez celebradas as eleccións locais o pasado día 24 de maio, e constituído o novo concello, o día 13 de xuño, resulta necesario proceder ao establecemento da nova organización municipal, en particular polo que se refire á designación dos Tenentes de Alcalde. Considerando que de conformidade co disposto polos artigos 20.1. a), 21 e 23 da Lei 7/1985, de 2 de abril, Reguladora das Bases do Réxime Local, artigo 46 do R. D. 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en concordancia coas previsións da lexislación autonómica de réxime local contidas na Lei 5/97, de 22 de xullo, de Administración Local de Galicia, artigos 62 e 63, a designación dos Tenentes de Alcalde é competencia desta Alcaldía. En virtude do exposto e en uso das atribucións que me confire a lexislación anteriormente mencionada, Primeiro.- Nomear como Tenentes de Alcalde os/as seguintes Concelleiros/as, membros da Xunta de Goberno Local, pola orde que se indica: - Primeira Tenente de alcalde: Dª. Nieves Carmen Sonia Pino Gismero Atou - Segunda Tenente de Alcalde: DªMaria Sorina Canizas Isnard - Terceiro Tenente de Alcalde: D. Xusto Xosé Ordoñez Figueira Segundo.- Corresponde aos Tenentes de Alcalde, en canto tales, substituír na totalidade das súas funcións e pola orde do seu nomeamento, o Alcalde, nos casos de ausencia, enfermidade ou impedimento que imposibilite a este para o exercicio das súas atribucións. Cando haxa de ausentarse, esta Alcaldía conferirá mediante resolución indicando a duración da súa ausencia e Tenente que asumirá as súas funcións, mais de non ser ditado expresamente, será substituído – caso de urxencia- polo Primer Tenente, ou no seu defecto, por calquera deles presente, sen que durante o mesmo día poda actuar mais dun deles. Terceiro.- Comunicar este Decreto aos Tenentes de Alcalde nomeados, facéndolles constar que terán que manter informada a esta Alcaldía do exercicio das súas atribucións como Alcalde accidental, non podendo no citado exercicio, nin modificar as delegacións xa efectuadas por esta Alcaldía con anterioridade, nin outorgar outras novas. Cuarto.- Da presente resolución darase conta o Pleno do Concello na sesión extraordinaria que se convoque en cumprimento do previsto polo artigo 38 do Regulamento de Organización, Funcionamento e Réxime Xurídico das Entidades Locais, notificándose, ademais, persoalmente aos designados, e publicarase no Boletín Oficial da Provincia, ser perxuizo da súa efectividade dende o día seguinte ao da presente resolución. Rianxo a 07 de xullo de 2015 O alcalde Adolfo Muíños Sánchez
24/07/2015 | Administración LocalMunicipal
Carral
Acordo de fixación de asistencias pola concorrencia efectiva a sesións de órganos colexiados da Corporación

En cumprimento do establecido no artigo 75.5 da Lei 7/1985, de 2 de abril, Reguladora das Bases do Réximen Local (LRBRL) faise saber que o Pleno do Concello de Carral, na súa sesión extraordinaria realizada o nove de xullo de 2015, en votación ordinaria, por sete votos a favor dos/as señores/as concelleiros/as do grupo municipal do PP, fronte a cinco votos en contra (dos/as catro señores/as concelleiros/as do grupo municipal do PSdeG-PSOE presentes na sesión e do señor concelleiro do grupo municipal mixto (Asemblea Cidadá de Carral-SON)), adoptou os seguintes acordos, que se transcriben literalmente na súa parte dispositiva: 1) Fixar as contías das asistencias que percibirán só os/as membros da Corporación que non teñan adicación exclusiva nin adicación parcial pola súa concorrencia efectiva ás sesións dos órganos colexiados de tal Corporación dos que formen parte, como segue: – Sesións do Pleno: 100,00 € (contía bruta) – Sesións das comisións informativas: 50,00 € (contía bruta) – Sesións da Xunta de Goberno Local: 200,00 € (contía bruta) No caso de que coincida máis dunha sesión de distintos órganos no mesmo día, só se poderá percibir asistencias pola de maior contía.2) Publicar íntegramente no Boletín Oficial da Provincia e fixar no taboleiro de anuncios da Corporación este acordo plenario referente ao réxime de asistencias. Contra os devanditos acordos, que poñen fin á via administrativa, poderase interpoñer potestativamente recurso de reposición perante o Pleno do Concello no prazo dun mes ou directamente recurso contencioso-administrativo perante o órgano xurisdicional e nos prazos establecidos na Lei reguladora da xurisdición contencioso-administrativa. Carral, 14 de xullo de 2015. O ALCALDE José Luis Fernández Mouriño
24/07/2015 | Administración LocalMunicipal
Fisterra
Dedicacións exclusivas alcalde e tenente de alcalde Xan Carlos Sar Oliveira aprobadas pleno día 6 de xullo de 2015

O Pleno da Corporación na sesión celebrada o dia 6 de Xullo de 2015 adoptou acordo: A ) Recoñecemento Adicación Exclusiva da Alcaldia para o desempeño das súas responsabilidades corporativas nun importe de Corenta mil euros anuais ( 40.000 € ) incluidas as dúas pagas extras na cuantia que legalmente corresponda, a partires do dia 1 setembro de 2015.- B) Recoñecemento Adicación Exclusiva en favor do Christian Leonardo Maria Florina Meri Krauel, Xan Carlos Sar Oliveira nun importe Vinte e sete mil seiscentos cinco euros con trinta e catro céntimos anuais ( 27.605,34 € ) incluidas as dúas pagas extras na cuantia que legalmente corresponda, para o desempeño das súas responsabilidades corporativas nas áreas determinadas na delegación ESPECIAL outorgada ó seu favor por esta Alcaldía en Resolución de data 29 de Xuño de 2015 con efectos a partir do día 13 do citado mes.- C) Asistencia dos demais membros da Corporación Municipal pola concurrencia efectiva ás sesións dos organos colexiados e con efectos a partir da súa constitución o día 13/6/2015: Pleno 90 € Xunta de Goberno Local 90 € Comisión Especial de Contas 90 € Comisións Informativas Permanentes 90 € Fisterra, a 8 de Xullo de 2015 O ALCALDE José Marcote Suárez
24/07/2015 | Administración LocalMunicipal
Mugardos
Emprazamento procedemento ordinario 214/2015 interposto por D. Juan José Pol Sánchez contra o Concello de Mugardos

Faise público para os efectos previstos no artigo 49 da Lei 29/1998 de 13 de xullo de xurisdición contencioso-administrativa, e artigo 59 da Lei 30/1992 de 26 de novembro, que ante o Xulgado do Contencioso-Administrativo Número 1 de Ferrol, D. Brian Francis Sannicolas Garcia Arguelles, interpuxo recurso contencioso-administrativo contra a Resolución da Alcaldía do concello de Mugardos núm.298/2015, de data 21 de abril de 2015. Polo exposto emprázase a todo o que fose interesado no procedemento para que poida comparecer no prazo de nove (9) días ante o Xulgado do Contencioso-Administrativo Único de Ferrol, rúa Coruña nº 55, 2ª planta, 15.402 Ferrol. Mugardos, 15 de xullo de 2015 O ALCALDE, ASDO) JUAN DOMINGO DE DEUS FONTICOBA.
24/07/2015 | Administración LocalMunicipal
Irixoa
Taxa abastecemento de auga, 1.º semestre 2015

Mediante acordo da Xunta de Goberno Local deste concello, adoptado en sesión do 16-7-2015, aprobouse o padrón da taxa polo servizo de abastecementos de auga potable de Ambroa, Churío, Coruxou, Irixoa, Mántaras, A Viña e Verís, 1º semestre 2015; procédese á notificación colectiva de tales liquidacións (250), de conformidade co establecido no art.102.3 da Lei 58/2003, do 17 de decembro, Xeral Tributaria, así como da previsión de cobranza (art.88 do Regulamento Xeral de Recadación). Nas citadas liquidacións quedan integradas tanto as taxas municipais coma os dereitos autonómicos correspondentes ao canon da auga, establecidos en virtude da Lei 9/2010 e do Decreto 136/2012, con destino a Augas de Galicia; ambos intégranse na mesma factura ou recibo de cada usuario. PRAZO DE INGRESO EN PERÍODO VOLUNTARIO: do 1 de agosto ao 31 de setembro do 2015, ambos os dous incluídos. Transcorrido este período iniciarase o período executivo, no cal determínase o dereito ao percibo dos recargos establecidos no art.28 da Lei Xeral Tributaria, sen prexuízo dos intereses de demora e custas de procedemento. A falta de pagamento do canon da auga suporá a esixencia do mesmo pola vía de constrinximento ao contribuínte, realizada pola consellería competente en materia de facenda da Xunta de Galicia. FORMA DE INGRESO: nas contas municipais do Concello de Irixoa no Banco Santander ou en Abanca. O que se pon no coñecemento público e dos suxeitos pasivos das liquidacións, aos efectos de notificación colectiva, reseñando que contra as liquidacións municipais cabe interpoñer recurso de REPOSICIÓN no prazo de 1 MES, contado dende o seguinte á presente publicación, diante da Xunta de Goberno Local (art.14 do Real Decreto lexislativo 2/2004, do 5 de marzo); unha vez resolto o anterior, de xeito expreso ou presunto, poderase interpoñer o recurso CONTENCIOSO - ADMINISTRATIVO diante do Xulgado do Contencioso-Administrativo de A Coruña, no prazo de 2 MESES, que se contará a partir do día seguinte da recepción da notificación da resolución do anterior (no caso de resolución presunta o prazo sería de 6 meses). Todo elo sen prexuízo de que poida exercitar, no seu caso, calquera outro recurso que se estime procedente. A interposición dos recursos non suspende a eficacia administrativa das liquidacións. Contra a repercusión do canon da auga poderase interpoñer reclamación económico-administrativa ante a Xunta Superior de Facenda (Consellería de Facenda da Xunta de Galicia) no prazo de 1 mes desde a presente publicación. Irixoa, 17 de xullo de 2015 O alcalde O secretario-interventor Antonio Deibe Sanmartín Alejandro Alonso Figueroa